98/133/EY: Komission suositus, annettu 2 päivänä helmikuuta 1998, virallista elintarvikkeiden tarkastusta koskevasta yhteensovitetusta ohjelmasta vuodeksi 1998



Virallinen lehti nro L 036 , 10/02/1998 s. 0010 - 0013



KOMISSION SUOSITUS, annettu 2 päivänä helmikuuta 1998, virallista elintarvikkeiden tarkastusta koskevasta yhteensovitetusta ohjelmasta vuodeksi 1998 (98/133/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon virallisesta elintarvikkeiden tarkastuksesta 14 päivänä kesäkuuta 1989 annetun neuvoston direktiivin 89/397/ETY (1) ja erityisesti sen 14 artiklan 3 kohdan, on kuullut pysyvää elintarvikekomiteaa, sekä katsoo, että sisämarkkinoiden moitteettoman toiminnan vuoksi on tarpeen luoda yhteensovitettuja elintarvikkeiden tarkastusohjelmia yhteisön tasolla, tarkastusohjelmissa on korostettava yhteisön lainsäädännön noudattamista sekä kansanterveyden, kuluttajien etujen ja reilun kaupankäynnin turvaamista, kansallisten ohjelmien ja yhteensovitettujen ohjelmien samanaikaisesta täytäntöönpanosta voidaan saada tietoa ja kokemusta, johon tulevat tarkastustoimet voidaan perustaa, kokemukset ovat osoittaneet, että kolmansista maista tuodut aflatoksiinia sisältävät pähkinät muodostavat terveysriskin, pähkinöistä aflatoksiinia näyttää useimmiten esiintyvän maapähkinöissä ja pistaasipähkinöissä, elintarvikkeissa olevia vieraita aineita koskevista yhteisön menettelyistä 8 päivänä helmikuuta 1993 annetun neuvoston asetuksen (ETY) N:o 315/93 (2) 2 artiklassa kielletään sellaisten elintarvikkeiden myynti, jotka sisältävät liian suuria määriä vieraita aineita ihmisten terveyden kannalta ja erityisesti toksikologiselta kannalta, on tarpeen soveltaa samanaikaista ja samanlaista tuontivalvontaa, kolmansista maista tuotavien tuotteiden tuoteturvallisuutta koskevien säännösten mukaisuuden tarkastamisesta 8 päivänä helmikuuta 1993 annetun neuvoston asetuksen (ETY) N:o 339/93 (3) 2 artiklassa säädetään, että jos tulliviranomaiset suorittaessaan vapaaseen liikkeeseen luovutettaviksi ilmoitettujen tavaroiden tarkastuksia löytävät tuotteita, jotka saattavat vahingoittaa kuluttajia, ne peruuttavat kyseisen tuotteen tai tuote-erän luovuttamisen ja ilmoittavat asiasta viipymättä markkinoiden valvonnasta vastaaville kansallisille toimivaltaisille viranomaisille, on tarpeen tietää, miten tehokkaasti tullin ja täytäntöönpanosta vastaavien viranomaisten välinen yhteistyö toimii, virallista elintarvikkeiden tarkastusta koskevista lisätoimenpiteistä 29 päivänä lokakuuta 1993 annetun neuvoston direktiivin 93/99/ETY (4) 6 artiklan mukaisesti jokaiseen jäsenvaltioon on nimetty virallinen yhdyselin, ja on tärkeää tiedottaa jäsenvaltioille mahdollisimman nopeasti yhteensovitetussa ohjelmassa havaituista rikkomuksista, jotka koskevat liiallisia aflatoksiinimääriä, SUOSITTELEE, ETTÄ jäsenvaltioiden olisi analysoitava vuonna 1998 maapähkinöiden ja pistaasipähkinöiden aflatoksiinipitoisuudet. Näytteet olisi otettava maahantulopaikassa tai maahantuojan tiloissa, missä maapähkinät ja pistaasipähkinät tarkastetaan, ennen kuin ne luovutetaan vapaaseen liikkeeseen yhteisöön. Yhteensovitetun tarkastusohjelman tavoitteena on kokeilla uutta järjestelmällistä menettelyä, jota sovelletaan kolmansista maista tuotujen tuotteiden tarkastuksiin, ja tutkia jäsenvaltioiden toteuttamia toimenpiteitä, kun vieraita aineita sisältäviä tuotteita tuodaan maahan. 1. Aflatoksiinit maapähkinöissä ja pistaasipähkinöissä Aflatoksiinit ovat ryhmä myrkyllisiä aineita, joita tuottavat pääasiassa kaksi homesienilajia, Aspergillus flavus ja Aspergillus parasiticus, mutta myös harvinainen laji A. nominus. Aflatoksiinit ovat ryhmä rakenteellisesti toisiinsa liittyviä difuranokumariinijohdoksia, joista on tunnistettu noin 20 tyyppiä. Yleisimmät ovat aflatoksiini B1, B2, G1, G2 ja M1. Maapähkinöissä ja muissa pähkinöissä esiintyy yleisimmin aflatoksiini B1. Aflatoksiineja on löydetty monenlaisista elintarvikkeista eri puolilla maailmaa ja erityisesti maissa, joissa ilmasto tai huonot varastointiolosuhteet suosivat homesienen kasvua. Tuodut maapähkinät ja pistaasipähkinät voivat sisältää liian suuria määriä aflatoksiineja erilaisten valmistus- ja varastointiolosuhteiden vuoksi. Useimmissa jäsenvaltioissa on erityissäännöksiä tällaisen tuotteen aflatoksiinipitoisuuksista. 2. Vaikka näytteenoton laajuudesta ei anneta ohjeita, jäsenvaltioiden olisi varmistettava riittävä näytteiden otto, jotta kussakin jäsenvaltiossa kyseessä olevasta aiheesta voidaan saada yleiskuva. Näytteenotto- ja analysointimenetelmistä tehdään ehdotuksia. 3. Jäsenvaltioiden olisi toimitettava tiedot rikkomuksista välittömästi yhdyselimelle ja komissiolle liitteessä I olevan mallin mukaisesti tiedon antamiseksi muiden jäsenvaltioiden tarkastusviranomaisille. 4. Jäsenvaltioiden olisi toimitettava tiedot pyydetyssä muodossa käyttäen liitteessä II annettuja lomakkeita tulosten vertailukelpoisuuden parantamiseksi. Tehty Brysselissä 2 päivänä helmikuuta 1998. Komission puolesta Martin BANGEMANN Komission jäsen (1) EYVL L 186, 30.6.1989, s. 23 (2) EYVL L 37, 13.2.1993, s. 1 (3) EYVL L 40, 17.2.1993, s. 1 (4) EYVL L 290, 24.11.1993, s. 14 LIITE I >KAAVION ALKU> YHTEENSOVITETTU TARKASTUSOHJELMA VUODEKSI 1998 AFLATOKSIINIT PÄHKINÖISSÄ (MAAPÄHKINÄT JA PISTAASIPÄHKINÄT) VÄLITÖN ILMOITUS YHDYSELIMILLE (direktiivin 93/99/ETY 6 artikla) JA KOMISSIOLLE (faksi +32-2-296 47 36) Ilmoituspäivä: Jäsenvaltio: Alkuperämaa: Yhteyshenkilö: Tiedot: - erästä/lähetyksestä: - kontista: - kuljetustavasta: Tuotteen kuvaus: - CN-numero (yhdistetty tulliluettelo): - paino: Analysointitulokset: Toteutetut toimenpiteet: Lisätiedot: >KAAVION LOOPU> LIITE II >KAAVION ALKU> AFLATOKSIINIT MAAPÄHKINÖISSÄ/PISTAASIPÄHKINÖISSÄ (1) >KAAVION LOOPU>